tomron87/hebrew-wikipedia-sentences-corpus huggingface dataset:
מונעת מהאויבים של אליס לפגוע לה בחיים, אלא רק לקחת ממנה את השיניים (אשר נאספות במהלך המשחק).
נערת הבשר - מבוססת על מראה הסופי של מלכת הלבבות.
מאפשרת לאליס להיכנס למצב היסטריה בכל רגע נתון.
כובענית - מבוססת על מראה הכובען.
מאפשרת לאליס להפיל שיניים כאשר היא נפגעת מהאויבים, במקום להקטין את החיים שלה.
"מאוחר אבל בר מזל" - שמלה המבוססת על מראה השפן הלבן.
מאפשרת לאליס להגדיל את החיים שלה במהלך המשחק, ללא שימוש במכשירי עזר כלשהם.
המשחק קיבל ביקורות חיוביות על המראה הכללי של השלבים ועל עיצוב החפצים והדמויות, וביקורות שליליות על האורך המוגזם והמיותר של חלקים מתוכו.
Algorithms + Data Structures = Programs (בעברית: אלגוריתמים + מבני נתונים = תוכניות) הוא ספר שנכתב על ידי ניקלאוס וירת ב-1976. ספר זה מכסה את הבסיס לנושאים במדעי המחשב, באלגוריתמים ומבני נתונים.
הספר נחשב לאחד מספרי מדעי המחשב המשפיעים ביותר שפורסמו.
פרק 1 - מבני נתונים בסיסיים
פרק 3 - אלגוריתמים רקורסיביים
פרק 4 - מבני מידע דינמיים
פרק 5 - מבני שפה ומהדרים
נספח א' - מערכת התווים ASCII
נספח ב' - דיאגרמות תחביר של פסקל
"Alive" (בעברית: בחיים) הוא הסינגל הראשון מתוך אלבומה השביעי של כותבת השירים והזמרת האוסטרלית סיה, ששמו This Is Acting.
השיר נכתב על ידי סיה, אדל וטוביאס ג'סו ג'וניור.
מפיק השיר הוא ג'ס שטקין.
"Alive" יצא ב-25 בספטמבר 2015. השיר במקור היה מיועד עבור אלבום הסטודיו השלישי של אדל, 25, וכך גם השיר "Bird Set Free".
בהמשך אדל החליטה שלא להשתמש בשירים אלו ולתת לסיה לכלול אותם באלבומה השביעי.
מבחינה מוזיקלית, קצב השיר הוא מסוג סינת'פופ ופופ.
ב-22 בספטמבר 2015 סיה פרסמה הודעה בחשבון הטוויטר שלה שרמזה על כך שהשיר יצא ב-25 בספטמבר.
ביום למחרת פרסמה הצצה באורך 15 שניות לקליפ השיר בחשבון ה-VEVO שלה.
השיר זכה להצלחה מסחרית ממוצעת, בהיכנסו לארבעים המקומות הראשונים במצעדים מעל ל-15 ארצות, כולל ספרד, בלגיה וצרפת.
בבריטניה, השיר הגיע למקום 30 במצעד הסינגלים הבריטי.
השיר הגיע למקום 56 בבילבורד הוט 100 ונכשל להגיע לחצי הגבוה של המצעד.
הקליפ עבור השיר פורסם ב-5 בנובמבר 2015 ונכון לינואר 2020 הגיע למעל 237 מיליון צפיות.
באופן כולל השיר זכה לביקורות חיוביות ומבקרים רבים שיבחו את קולה העוצמתי והמחשמל של סיה.
סיה ביצעה את השיר מול מצלמה פעמים רבות ובין הביצועים נמצאים כאלו שהתקיימו ב"מופע של אלן דג'נרס", ב"סאטרדיי נייט לייב" וב-"The X Factor".
בספטמבר 2015, סיה הודיעה שהסינגל הראשון לאלבום "This Is Acting" יצא לאור מאוחר יותר באותו החודש ובמקור נכתב עבור אדל.
היא טענה כי השיר הוא "על חייה של אדל" ו"מנקודת מבטה של אדל".
היא הוסיפה להסביר לריאן סיקרסט שהשיר נכתב בפגישת כתיבה עם אדל עבור אלבומה השלישי "25", אך נדחה בדקה התשעים.
השיר הוצע גם לריהאנה וגם זו דחתה אותו.
ב-22 בספטמבר 2015, סיה הודיעה בטוויטר שהסינגל יושק ב-25 בספטמבר.
הצצה של 15 שניות הועלתה יום למחרת מכן בחשבון ה־VEVO של הזמרת ויום הפרסום הוקדם ביום אחד ל-24 בספטמבר.
הסינגל הושק לראשונה בסנאפצ'אט בסביבות השעה 7 בבוקר והגיע לממשקים אחרים מאוחר יותר באותו היום.
הקליפ עבור השיר בוים על ידי סיה ודניאל אסקיל ויצא ב-5 בנובמבר 2015. הוא צולם על ידי צלם הקולנוע מת'יו פליינפוס.
כוכבת הקראטה הקטנה מאהירו טאקאנו מככבת בו.
סרטון מילים הועלה בערוץ ה־VEVO של סיה ביוטיוב ב-22 באוקטובר 2015. הסרטון כולל רקע שחור-לבן ודמויות שראשן לא נחשף.
השיר הושר ברקע בעוד שהמילים נכתבו או הופיעו על קירות.
הסרטון היפני הרשמי פורסם ב-7 במרץ 2016 ובו מככבת השחקנית היפנית טאו צושיבה, הרוקדת בו באופן ייחודי.
עקב קשר גדול בין שיר זה ליפן, "Alive" הגיע למקום הראשון במצעד "100 הלוהטים של יפן" ב-21 במרץ 2016.
פרלר לראשונה ביצעה את השיר בהופעה חיה בעונה ה41 של סאטרדיי נייט לייב, באותו היום שדונלד טראמפ הנחה, ב-7 בנובמבר 2015 כאשר הרקדנית מינה נישימורה רקדה לצידה.
במשך דצמבר השיר הוצג במופע של אלן דג'נרס ובנוסף בThe Voice בראשון בדצמבר.
ב-6 בדצמבר ביצעה פרלר את השיר בThe X Factor בריטניה.
סיה הופיעה איתו בתוכנית הטלוויזיה הצרפתית "C à vous" ב-9 בדצמבר ויומיים לאחר מכן בתוכנית הרדיו הצרפתית "C'Cauet".
באותו היום השיר בוצע על ידה ב"המופע של גראהם נורטון" והושר על ידה בערב השנה האזרחית החדשה ב"TFI Friday".
"Alive" (בעברית: " בחיים") הוא סינגל שהוקלט על ידי הזמרת האמריקאית ג'ניפר לופז, מתוך אלבום הרמיקסים הראשון שלה, J to tha L–O!
השיר יצא לאור ב-21 במאי 2002, כסינגל השני מתוך אלבום הרמיקסים.
השיר הגיע למקום ה-18 במצעד השירים העכשוויים למבוגרים, השני במצעד שירי הדאנס קלאב, וה-36 במצעד האירפליי הטרופי.
השיר נכתב על ידי לופז, כריס ג'וד וקורי רוני, והופק על ידי רוני גם כן, ודני שיי.
השיר זכה לביקורות מעורבות מצד מבקרי המוזיקה, חלקן היו חיובית, חלקן היו חלוקות.
בנוסף לכך, אתרים רבים כגון אנטרטיינמנט ויקלי, סיקרו את השיר.
לבסוף, הוחלט כי השיר יצורף למיני-אלבום שיצא באותה תקופה, The Reel Me, והקליפ של השיר צורף למהדורת די וי די, שיצאה ביחד עם המיני-אלבום.
הווידאו קליפ המלא שצולם לשיר הועלה לערוץ ה-Vevo של לופז בשנת 2018. בקליפ נראית לופז, באולפן הקלטות, כשהיא שרה את השיר, ומיקרופון לצידה.
בין לבין ניתן לראות את לופז עם בן זוגה, מקיימים שגרת יום יום, ולבסוף פוצחים בריב שגורם ללופז לחטוף את ילדתם, ולברוח מן הבית.
Alibi הוא ערוץ טלוויזיה בריטי המשודר בתשלום, שהושק ב-1 בנובמבר 1997.
תחילה תחת השם UKTV, אך מאז 7 באוקטובר 2008 שמו שונה ל-Alibi וב-7 בנובמבר 2024 שונה שמו ל-"U&Alibi".
הערוץ הושק בתחילה כחלק מרשת UKTV החדשה מבית היוצר של ערוץ 4, ב-1 בנובמבר 1997. הערוץ, בשמו המקורי UK Arena, התמקד בתוכניות אומנות ונקרא על שם תוכנית הדגל של ה-BBC, שעסקה באומנות ונקראה Arena (ה-BBC, באמצעות BBC Worldwide, החזיק בחצי ממניות הערוץ).
בעקבות ההצלחה והמיתוג מחדש של הערוץ UKTV G2 בשם Dave, יתר רשת UKTV עברה מיתוג מחדש דומה.
הערוץ שינה את שמו ל-Alibi ב-7 באוקטובר 2008, וההפקות ששודרו בערוץ הצטמצמו לדרמות פשע בלבד.
כל הדרמות שאינן דרמות פשע הועברו לערוץ Gold, או לערוץ הדגל החדש Watch.
שירות Alibi +1 הושק במקור ב-2 במאי 2006, בשם UKTV Drama +1, והוא שידר את כל תוכניות הערוץ הרגיל באיחור של שעה.
ב-29 ביולי 2011 הודיעה UKTV כי היא חתמה על עסקה עם BSkyB ותשיק שלושה ערוצים חדשים ב-HD.
גרסת ה-HD של Alibi הושקה ב-3 ביולי 2012, באיחור ניכר אחרי Dave HD ו-Watch HD, שהושקו באוקטובר 2011.
"Alive" הוא שיר של הזמר הפיליפיני יליד אוסטריה וינסנט בואנו.
הוא נבחר לייצג את אוסטריה בתחרות האירוויזיון 2020 ב-12 בדצמבר 2019.
Alive (בעברית: חיה) הוא אלבום האולפן השני של הזמרת-יוצרת האמריקאית, ג'סי ג'יי.
האלבום יצא לאור ב-23 בספטמבר 2013, על ידי חברות התקליטים לאווה רקורדס ויוניברסל רפבליק.
עם יציאתו נכנס האלבום אל המקום השלישי במצעד האלבומים הבריטי.
באלבום מתארחים הראפרים ביג שון ודיזי רסקל ביחד עם הזמרות בקי ג'י וברנדי נורווד.
בדומה לאלבום הקודם גם באלבום הזה הזמרת הייתה שותפה לכתיבת כל השירים באלבום כאשר באחד מהשירים השתתפה בכתיבה גם הזמרת סיה.
עם יציאתו, קיבל האלבום ביקורות מעורבות ממבקרי המוזיקה אשר שיבחו את היכולות הווקאליות של הזמרת אך כינו את האלבום כ"גנרי".
מבחינה מוזיקלית האלבום הוא אלבום פופ ו-R&B אשר מכיל גם השפעות של מוזיקת נשמה, פופ-רוק, דאנס-פופ והיפ-הופ.
עם יציאתו, הגיע האלבום אל המקום השלישי במצעד האלבומים הבריטי.
מהאלבום יצאו שלושה סינגלים: "Wild" ו-"It's My Party" אשר הגיעו לחמישייה הפותחת בבריטניה ו-"Thunder" אשר הגיע למקום ה-18 בבריטניה.
על מנת לקדם את האלבום, יצאה הזמרת לסיבוב ההופעות "Alive Tour" אשר התקיים באמריקה הדרומית, אסיה ואירופה.
Alicia (בעברית: אלישה) הוא אלבום אולפן השביעי של הזמרת-יוצרת האמריקאית אלישה קיז.
האלבום יצא לאור ב-18 בספטמבר 2020, על ידי חברת התקליטים תקליטי RCA.
מתוך האלבום יצאו שבעה סינגלים.
קיז הזכירה את שם האלבום בריאיון לבילבורד בדצמבר 2019, ואמרה שהעבודה על האלבום הייתה "הטיפול הכי טוב שהיה לי".
היא הכריזה רשמית על האלבום ב-20 בינואר 2020, והעלתה את עטיפתו לרשתות החברתיות השונות.
כדי לקדם את האלבום יצאה קיז במהלך 2021 לסיבוב ההופעות השמיני שלה, "Alicia: The World Tour", באירופה ובצפון אמריקה.
מדינהתאריךפורמטחברת תקליטיםמקורעולם18 בספטמבר 2020הורדה דיגיטלית • הזרמת מוזיקה • תקליטור • תקליט • קלטת שמעRCA
Alien (בעברית: חייזר) הוא סינגל שהוקלט על ידי הזמר-יוצר הישראלי דניס לויד.
השיר יצא לאור ב-12 ביוני 2020, על ידי חברת התקליטים אריסטה רקורדס, כסינגל המוביל מתוך אלבום הבכורה שלו, Some Days.
ב-30 במאי 2020, כשבועיים לפני צאת השיר, הכריז לויד על צאת השיר ברשתות החברתיות.
ב-11 ביוני, יום לפני צאת השיר, הושמע השיר בבכורה בתוכניתה של דלית רצ'שטר בגלגלצ במהלך שידור המצעד השבועי, תוך שנכנס לפלייליסט של התחנה.
השיר נכתב על ידי דניס לויד, בשיתוף תום ברנס, פיט קלהר, בן קון וניק אטקינסון, והופק על ידי לויד.
השיר הוא בסגנון ה-R&B האלטרנטיבי.
הווידאו קליפ הנלווה של השיר הועלה לערוץ היוטיוב של לויד ב-17 ביוני 2020, כחמישה ימים לאחר צאת הסינגל.
נכון ליוני 2020, מונה הצפיות של הקליפ עומד על כ-500 אלף צפיות.
כבר שיצא, זכה השיר להצלחה רבה תוך שהתברג במקום השלישי במצעד שירי הספוטיפיי הישראלי וצבר למעלה מ-107 אלף צפיות בישראל.
נכון ליוני 2020, הצליח לצבור השיר למעלה מ-2 מיליון השמעות בכל העולם.
כמו כן, הופיע השיר לראשונה במקום הראשון במצעד השבועי של מדיה פורסט.
אזורתאריך יציאהפורמטחברת תקליטיםמקורעולם12 ביוני 2020הזרמת מוזיקה • הורדה דיגיטליתאריסטה רקורדס
"Alice" (בעברית: "אליס") הוא שיר שהוקלט על ידי הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica.
השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.
השיר הגיע למקום ה-84 במצעד הבילבורד הוט 100.
השיר נכתב על ידי ליידי גאגא, בלאדפופ, אקסוול, ג'סטין טרנטר ויוהנס קלר והופק על ידי בלאדפופ, בנימין רייס, אקסוול וקלר.
השיר הוא שיר בסגנון ההאוס שמושפע ממוזיקת דאנס-פופ ומכמה סוגי מוזיקה נוספים, בדומה לשאר שירי האלבום.
בשיר יש שימוש בכלי מקלדת, תופים, בס וכלים נוספים.
"Alice" הוא שיר שמתבסס על הנובלה הידועה "הרפתקאות אליס בארץ הפלאות", שבהמשך עובדה לסרט "עליסה בארץ הפלאות".
בשיר, גאגא מדברת על אליס (הדמות מהנובלה והסרט) והיא כביכול, צריכה לעמוד כנגד אנשים שונים שמהווים עבורה מכשול.
כמו כן, היא מנסה למצוא איזון בין התהליך שהיא עוברת והשקט הנפשי שמושפע מכך.
אף על פי ששם השיר הוא "Alice" (בעברית: אליס), גאגא טוענת כי היא אינה אליס וניתן לראות זאת בשורה "My name isn't Alice".
("השם שלי הוא לא אליס")
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום.
האודיו מציג בתוכו את עטיפת האלבום בו הוא נכלל.
בפחות מ-24 שעות, הצליח האודיו לצבור מאות אלפי צפיות, תוך שנכון ליוני 2020, צבר למעלה מ-4.1 צפיות.
אודיו נוסף של השיר, צבר בשעות בודדות מאות אלפי צפיות גם כן ונכון ליולי 2020 מונה הצפיות שלו עומד על למעלה מ-2.8 מיליון צפיות.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.
במצעדים זכה השיר להצלחה, כאשר נכנס למצעדי הבילבורד, מצעדי חברת המצעדים הרשמית ומצעדים נוספים.
כמו כן, הצליח השיר להגיע למקום השלישי במצעד השירים החמים של ניו זילנד.
מדינהתאריך יציאהפורמטחברת תקליטיםמקורעולם29 במאי 2020הזרמת מוזיקה • הורדה דיגיטליתאינטרסקופ
Alfredo הוא אלבום אולפן משותף של הראפר האמריקאי פרדי גיבס ומפיק ההיפ הופ האמריקאי דה אלכימיסט.
האלבום יצא לאור ב-29 במאי 2020, על ידי חברת התקליטים ESGN רקורדס של גיבס, כמו גם ALC רקורדס ואמפייר דיסטריביושן.
האלבום הוא הפרויקט הראשון בין גיבס ודה אלכימיסט בלבד, שכן הוא מציין גם את הפעם השנייה שהם משתפים פעולה באורך מלא, לאחר האלבום Fetti, אותו הוציאו יחד עם הראפר קורנסי .
האלבום מכיל הופעות אורח של חבריו של גיבס, הראפרים ריק רוס, בני דה בוצ'ר, טיילר, דה קריאייטור וקונוויי דה משין.
האלבום קיבל מועמדות לפרס גראמי בקטגוריית "אלבום הראפ הטוב ביותר" בטקס פרסי גראמי ה-63.
האלבום הגיע בשיאו למקום ה-15 במצעד הבילבורד 200, וצבר 30,000 יחידות שקולות לאלבום בשבוע הראשון לצאתו.
האלבום הוא האלבום של גיבס ודה אלכימיסט בהתאמה שהגיע למיקום הגבוה ביותר במצעד.
AliOS (נקראה בעבר, YunOS וגם Aliyun OS) היא מערכת הפעלה המבוססת על ליבת לינוקס, שפותחה על-ידי "קבוצת עליבאבא" הסינית, ומיועדת לשימוש במכוניות אוטונומיות ובמכשירי האינטרנט של הדברים.
ההפצה היא תוכנה קניינית אך בעלת גרסת קוד פתוח שנקרא AliOS Things.
ההפצה שוחררה לראשונה בתאריך 28 ביולי 2011, תחת השם YunOS ופותחה במטרה להיות מערכת הפעלה הראשית במכשירים הסלולריים המיוצרים על ידי קבוצת עליבאבא הסינית.
בשנת 2011, YunOS הייתה למערכת ההפעלה הראשית במכשיר הסלולר K-Touch W700.
בחודש מאי 2012, הודיעה קבוצת עליבאבא שנמכרו כמיליון טלפונים חכמים המריצים את מערכת ההפעלה שלה.
בחודש דצמבר 2015, שחררה החברה את הגרסה האחרונה של מערכת ההפעלה YunOS 5, שהתבססה על אנדרואיד 6.0.
בחודש אוקטובר 2017, כחלק משינוי אסטרטגי ומיתוג מחדש, הוחלף שמה של מערכת ההפעלה ל-AliOS.
Alexis Jordan הוא אלבום הבכורה של הזמרת-יוצרת האמריקאית אלקסיס ג'ורדן.
האלבום יצא לאור ב-25 בפברואר 2011, על ידי חברות התקליטים רוק ניישן, סטאר-רוק וקולומביה רקורדס.
מתוך האלבום יצאו שלושת הסינגלים "Happiness", "Good Girl" ו-"Hush Hush".
האלבום הגיע למקום התשיעי במצעד האלבומים הבריטי.
את האלבום החלה אלקסיס ג'ורדן להקליט ב-1 בינואר 2007, עד 15 באוקטובר 2010. הסינגל הראשון מתוכו "Happiness" יצא לאור כבר בספטמבר 2010, על מנת לעזור בקידום שלו, תוך שהוא זכה להצלחה רבה ברחבי העולם כאשר הגיע למקום הראשון במצעד שירי הדאנס קלאב.
מעבר לכך, הוא זכה להצלחה במדינות כמו הולנד, נורווגיה, וסקוטלנד.
בהולנד, זכה להצלחה כה גדולה עד שדורג כשיר המצליח ביותר במדינה בשנת 2010. בזכות הצלחת השיר במדינה, האלבום עצמו זכה שם להצלחה גם כן.
הסינגל השני מהאלבום "Good Girl" יצא לאור בפברואר 2011, בסמוך לצאת האלבום עצמו, על מנת להמשיך ולעזור בקידום שלו.
הוא הצליח לשחזר את הצלחת הסינגל הקודם, כאשר כבש גם כן את פסגת מצעד שירי הדאנס קלאב.
הסינגל השלישי והאחרון מהאלבום "Hush Hush" זכה להצלחה פחותה, אך הגיע למקום החמישי במצעד שבפלנדריה.
מדינה תאריך יציאה פורמטמקוראירלנד25 בפברואר 2011 תקליטור • הורדה דיגיטליתהממלכה המאוחדת28 בפברואר 2011אוסטרליה4 במרץ 2011גרמניה29 באפריל 2011פולין16 במאי 2011תקליטוריפן21 ביוני 2011הורדה דיגיטליתטאיוואן22 ביוני 2011
"Alien" הוא שיר שהוקלט על ידי הזמרת האמריקאית בריטני ספירס לאלבום האולפן השמיני שלה, Britney Jean.
הוא נכתב על ידי ספירס, ויליאם אורביט, דן טריינור, אנה דיאז ואנתוני פרסטון, והופק על ידי אורביט והייגרד.
"Alien" הוא שיר דאנס-פופ שדן באופן לירי בתחושות הבדידות של ספירס.
נכון לספטמבר 2021, השיר הושמע למעלה ממיליון פעמים ביוטיוב, ולמעלה מ-8 מיליון פעמים בספוטיפיי.
השיר זכה לשבחים כלליים ממבקרי מוזיקה, שהעריכו את הפקתו והכירו בו כנמכר בין ההיצע האישי יותר מהאלבום.
סטיבן תומאס ארלוויין, מ-AllMusic, ציין כי אורביט היא המפיקה היחידה הקשורה לפרויקט שטיפלה כראוי בבדידות העצובה והקיומית של ספירס על ידי "הצבתה במרכז המסלול".
Club, החמיאה לספירס על כך שהקליטה את השיר, שלדעתה הציגה את יכולות הקול שלה טוב יותר מאשר ה-"רובו-קו" שספירס מזוהה איתו בדרך כלל.
גרג קוט, משיקגו טריביון, סבר כי "Alien" הוא השיר היחיד של Britney Jean שהרגיש "פגיע [ו]אישי".
ניק קאטוצ'י, מאנטרטיינמנט ויקלי, שיתף רגש דומה, והביע הנאה מה-"אינטימיות המוזרה והנפלאה" של השיר, בעוד שמייקל גרג, מהגרדיאן, העריך את אופיו הניסיוני של הפקתו.
קווין הארלי, מאינדפנדנט, ערך השוואות חיוביות בין האלבום ל-Ray of Light של מדונה, והרגיש ש-"Alien" הוא אחד מ-"בריתות רב המפיקים" החזקות של ספירס מהשיא.
סאל סינקמני, מ-Slant Magazine, ראה בשיר כהזדמנות שבה ספירס "[דוחפת את] הצליל קדימה", כאשר בארי וולטרס, מ-Spin, הרגיש שהביצוע הווקאלי של ספירס לא היה מתאים להפקת השיר החגיגית יותר.
לוקאס וילה, מ-AXS , רשמה את "Alien" כשיר החמישי הטוב ביותר לשנת 2014, וכינה אותו כ-"מנגינה פולקטרוניקה מדהימה" ש-"הכה את הזמרת לעיתים קרובות".
בנוסף, הוא אומר כי "[ב]כל המהומה [הזו] הובילה אנשים [להגיע] לגרסה המקורית, אחת היצירות הטובות ביותר של ספירס לאחרונה".
ב-2014, ספירס ביצעה את "Alien" מספר פעמים בסיבוב ההופעות Britney: Piece of Me.
במהלך הופעה חיה עם השיר ב-19 בפברואר 2014, נחשף כי היא עשתה ליפ סינק לשיר כאשר מסלול הגיבוי המשיך לנגן והיא פספסה את הרמז שלה בזמן האינטראקציה עם הקהל.
"Alien" הוא סינגל שהוקלט על ידי הזמרת האמריקאית, סברינה קרפנטר, והתקליטן והמפיק המוזיקלי הבריטי, ג'ונאס בלו.
הסינגל נמצא במהדורה היפנית של האלבום Blue של בלו ובהמדורה היפנית של האלבום Singular: Act I של קרפנטר.
השיר נכתב על ידי קרפנטר, ג'ין ג'ין ובלו, והופק על ידי בלו.
השיר יצא, על ידי הוליווד רקורדס, ב-16 במרץ 2018.
נכון לספטמבר 2021, השיר הושמע למעלה מ-83 מיליון פעמים בספוטיפיי.
הווידאו קליפ הראשון של הסינגל, שבויים על ידי אלכסנדרה גאווילט, יצא לראשונה ב-16 במרץ 2018. נכון לספטמבר 2021, הווידאו קליפ נצפה למעלה מ-729 מיליון פעמים.
הווידאו קליפ השני של הסינגל, שבויים על ידי קארלי קאסון, יצא לראשונה ב-30 במרץ 2018. נכון לספטמבר 2021, הווידאו קליפ נצפה למעלה מ-16 מיליון פעמים.
מדינהתאריךפורמטחברת תקליטיםהערותעולמי 18 במרץ 2018 הורדה דיגיטליתהוליווד רקורדסאיטליה 6 באפריל 2018 רדיו להיט עכשווי
"Alive" הוא שיר של להקת הדאנס האלטרנטיבי האוסטרלית רופוס דו סול, שיצא ב-13 ביולי 2021 כסינגל המוביל מתוך אלבום האולפן הרביעי שלהם, Surrender.
השיר הגיע למקום ה-62 במצעדי ARIA.
בהצהרה לעיתונות, הסולן טיירון לינדקוויסט אמר "".
השיר זכה בפרס גראמי להקלטת הדאנס/אלקטרונית הטובה ביותר לשנת 2022. בטקס פרסי המוזיקה של ARIA לשנת 2021, השיר זכה בקטגוריות "הלהקה הטובה ביותר" ובפרס "שיר הדאנס הטוב ביותר".
Alive 1997 הוא אלבום ההופעה החיה הראשון של צמד המוזיקה האלקטרונית הצרפתי דאפט פאנק, שיצא לאור ב-1 באוקטובר 2001 על ידי וירג'ין רקורדס.
הוא מכיל קטע בן 45 דקות מהופעה חיה שהוקלטה במהלך סיבוב ההופעות Daftendirektour במועדון Que בברמינגהאם ב-8 בנובמבר 1997. האלבום התקבל באופן חיובי על ידי המבקרים, והגיע למקום ה-25 במצעד האלבומים הצרפתי.
האלבום הופץ תחילה באינטרנט כחלק משירות Daft Club.
עותקים מוקדמים של האלבום Discovery הכילו כרטיס שאפשרו גישה לאתר Daft Club המכיל רמיקסים והקלטות חיות.
שירות Daft Club הסתיים בשנת 2003. ההופעה במועדון Que בברמינגהאם נחשבת על ידי דאפט פאנק לאחת ההופעות החיות האהובות עליהם בזמן יציאתו.
Alive 1997 כולל באופן בולט אלמנטים של שירים מתוך האלבום Homework.
ישנם גם אלמנטים בולטים מהרמיקס של ארמנד ואן הלדן ל-"Da Funk".
ההופעה החיה מכילה גם אלמנטים של מה שיהפכו לשיר "Short Circuit" המופיע ב-Discovery.
Alive 1997 מכיל קטע בן 45 דקות כרצועה רציפה.
מהדורות פיזיות אינן מכילות רשימת שירים.
אריזת התקליטור והויניל כללו סט של מדבקות דאפט פאנק.
עטיפת האלבום נעשתה על ידי Åbäke, והצילום על ידי סרג' פאולט.
ב-2022, האלבום יצא מחדש לרגל יום השנה ה-25 ל-Homework.
הביקורות ל-Alive 1997 היו חיובית באופן כללי.
ג'ון בוש מ-AllMusic ציין עד כמה הגרסאות החיות של השירים של דאפט פאנק "שונות בתכלית" בהשוואה לשירים המקוריים, וכי ההוצאה תפסה במדויק את האנרגיה של המופע הבימתי.
ביקורת של NME כינתה את Alive 1997 כ"מוצר המבוצע ללא רבב", והביעה כי הוא מועדף על פני "התחכום המלוטש" של Discovery.
גם Sputnikmusic סברו שהוא עדיף על אלבום ההופעה החיה המאוחר יותר של הצמד, Alive 2007, ובמיוחד הדגישו את הזרימה המתמשכת הייחודית של ההופעה ב-1997. Q כינו את 45 הדקות כ"התרגשות אלקטרונית חסרת נשימה" בעוד ש-Uncut כתבו כי "יש בו גולמיות צורמת הלוכדת באופן חי לילה של התעמלות מוכתמת זיעה".
דאפט פאנק – הפקה, כתיבה
Åbäke – עיצוב עטיפת אלבום
AliGenie היא עוזרת וירטואלית המבוססת על תוכנת קוד פתוח, שהושקה ופותחה על ידי קבוצת עליבאבא.
הפלטפורמה הוצגה ב-2017, יחד עם הרמקול החכם Tmall Genie X1, בכנס המחשוב של עליבאבא 2017 בהאנגג'ואו.
בדומה לעוזרים וירטואליים אחרים, AliGenie מסוגל לשלוט בבית חכם, השמעת מוזיקה, קניות קוליות, רישום הערות ועוד.
AliGenie כולל גם זיהוי קולי, זיהוי טביעת קול, הבנה סמנטית וסינתזת דיבור.
AliGenie משתלבת עם שירותים נוספים של קבוצת עליבאבא, כגון שירות התשלומים המקוון Alipay ופלטפורמת הקניות Taobao ו-Tmall.
טכנולוגיית זיהוי טביעת הקול של AliGenie מציעה אבטחה בכך שהיא מאפשרת רק למשתמשים מורשים לבצע הזמנות מקוונות.
AliGenie היא פלטפורמה פתוחה, המאפשרת ליצרנים שונים לעבוד על המערכת ולהוסיף אותה למוצרי צד שלישי.
Alive 2007 הוא אלבום ההופעה השני של צמד המוזיקה האלקטרונית הצרפתי דאפט פאנק, שיצא לאור ב-19 בנובמבר 2007 על ידי וירג'ין רקורדס.
הוא כולל את הופעתם של דאפט פאנק באקור הוטל ארנה בפריז ב-14 ביוני 2007 במהלך סיבוב ההופעות Alive 2006/2007. ההופעה כוללת מבחר של שירים של דאפט פאנק, בשילוב עם סינתיסייזרים, מיקסרים ואפקטים חיים.
היציאה של Alive 2007 בצפון אמריקה נדחתה ל-4 בדצמבר 2007 עקב בעיות ייצור.
האלבום יצא להורדה ב-4 בנובמבר 2007, ויצא בבריטניה ב-25 בפברואר 2008. האלבום זכה בפרס גראמי לאלבום הדאנס/אלקטרוני הטוב ביותר בשנת 2009.
האלבום כולל אלמנטים מהשיר "Touch It" של באסטה ריימס, שהגרסה המקורית שלו הופקה על ידי סוויז ביטז עם סאמפל של "Technologic".
כמו כן מופיעים אלמנטים מתוך "Forget About the World" של גבריאל, שהגרסה המקורית שלה עברה רמיקס על ידי דאפט פאנק לסינגל שלה.
האנקור של הסט כולל פרויקטים צדדיים של בנגלטר: "Music Sounds Better with You" של סטארדאסט והשיר "Together" של Together.
המהדורה המיוחדת של האלבום כוללת ספר בן 50 עמודים המכיל תמונות מסיבוב ההופעות של דיג'יי פאלקון, כמו גם האנקור על דיסק שני.
האתר Metacritic, נתן ציון של 78 מתוך 100, המציין "ביקורות חיוביות בדרך כלל".
פיצ'פורק החשיב את האלבום כ"מיקסטייפ דאפט פאנק האולטימטיבי", ומצא כי שירים מ-Human After All "שופרו כל הזמן ונולדו מחדש" עבור ההופעה החיה.
הסנטימנט היה משותף גם ל-AllMusic, שקבע כי "יש לו תחושה של הופעה חיה עם הלהיטים הגדולים ביותר, אבל מלא אנרגיה מהכישרון של דאפט פאנק לשזור שירים זה בתוך זה והחוצה".
AllMusic החשיב אותו חלש יותר מ-Alive 1997. הביקורת של The Star ציינה כי השחרור וסיבובי ההופעות המקבילים של דאפט פאנק שיקמו את המוניטין של הצמד בעקבות קבלת הפנים המעורבת ל-Human After All.
השימוש במוזיקה של Human After All, שקיבל ביקורות מעורבות, גרם למבקרים לשקול מחדש את האלבום.
האלבום זכה בפרס גראמי לאלבום הדאנס האלקטרוני הטוב ביותר בשנת 2009.
דייב דה סילביה מ-Sputnikmusic נתן ל-Alive 2007 ציון של ארבעה כוכבים מתוך חמישה ואמר: "למרות כמה אכזבות אישיות, Alive 2007 הוא אוסף מוזיקה מרגש כמו כל אוסף מוזיקה שיצא השנה".
אנטרטיינמנט ויקלי הרגיש שהקהל החי שיפר את מצב הרוח החיובי של ההופעה.
רולינג סטון הצהיר כי Alive 2007 "מאבד חלק מהחוויה החיונית" של השתתפות באירועי דאפט פאנק חיים.
The Boston Phoenix גם הרגישו שחבילת האלבום הייתה מרוויחה מיותר תוכן וידאו, וביטאו כי גורם מפתח בהופעה החיה היה יישום אלמנטים חזותיים.
בביקורת החיובית הראשונה שלו על אלבום דאפט פאנק, רוברט כריסטגאו האמין שייצוג וידאו מלא נמנע מכיוון ש"יותר מדי קנה מידה, בשר ושפכים גופניים יאבדו".
תומא בנגלטר ביטא את נימוקיו שלא להוציא DVD באומרו כי "אלפי הקליפים באינטרנט טובים לנו יותר מכל DVD שיכול היה לצאת לאור".
ב-3 בדצמבר 2008, Alive 2007 והסינגל "Harder, Better, Faster, Stronger" היו מועמדים לפרס גראמי לאלבום הדאנס האלקטרוני הטוב ביותר ופרס גראמי להקלטת הדאנס אלקטרונית הטובה ביותר, בהתאמה.
האלבום והסינגל הוכרזו כזוכים במהלך טקס פרסי הגראמי ה-51.
alias היא פקודה נפוצה בממשקי שורת פקודה שונים (shell-ים), המאפשרת החלפה של מילה במחרוזת אחרת.
הפקודה משמשת בעיקר לקיצורי פקודת מערכת, או להוספת ארגומנטים של ברירת מחדל לפקודות בשימוש תדיר.
הפקודה alias זמינה במערכות יוניקס, דמויות יוניקס, לינוקס, Windows PowerShell ו-UEFI.
פונקציונליות דומה למערכות MS-DOS ו-Windows קיימת בעזרת כלי DOSKey.
הפקודה alias מחזיקה מעמד במשך כל הפעלה רציפה של ה-shell.
לעיתים קרובות מגדירים alias-ים ("כינויים") בעזרת קובץ rc של ה-shell (כגון .bashrc ) כך שהם יהיו זמינים עם תחילת הפעלת ה-shell לאורך כל השימוש.
פקודות ה-alias יכולות להיכתב בקובץ ה-rc ישירות או להרשם בקובץ נפרד בעזרת הפקודה source.
בהתחלה ה-alias-ים הופיעו ב-Unix ב-csh ומשם המשיכו למעטפות נוספות כגון tcsh ו- bash.
ב-csh הם הוגבלו לשורה אחת, מה שאפשר יצירת קיצורים פשוטים לפקודות לא מורכבות.
גרסאות ישנות יותר של מעטפת Bourne לא הציעו alias, אבל במקום זה הן סיפקו יכולת כתיבת פונקציות שאפשרו גם העברת פרמטרים בנוסף לקיצור פקודות מורכבות.
רק בגרסאות מתקדמות, כמו bash או ksh, נכנסה תמיכה גם בפונקציות וגם ב-alias.
ניתן ליצור כינויים לא קבועים על ידי פקודת alias.
מעטפת C (בקיצור - csh)
התחביר המתאים במעטפת C או tcsh הוא:alias gc "git commit"משמעות הכינוי היא שכאשר הפקודה gc תיקרא במעטפת, היא תוחלף ב- git commit והפקודה הזו תבוצע במקום.
כדי ליצור כינוי חדש ב-Windows PowerShell, ניתן להשתמש ב-new-alias:new-alias ci copy-itemזה יוצר כינוי חדש בשם ci שיוחלף ב-copy-item בעת ביצוע.
ב- PowerShell, לא ניתן להשתמש ב-alias כדי להוסיף פרמטרים כברירת מחדל עבור פקודה.
במקום זאת, יש לעשות זאת על ידי שינוי משתנים של המעטפת.
במעטפות יוניקס, ניתן להתעלם מכינוי על ידי שימוש בגרש סביב הכינוי בעת השימוש.
לדוגמה, אם יש את ההגדרה הבאה:alias ls='ls -la'ניתן להתעלם מההגדרה ולבצע את הפקודה ls כפי שהוגדרה במקור, על ידי התחביר הבא:'ls'
ב-Windows PowerShell אפשר להשתמש ב-set-alias כדי לשנות כינוי קיים:set-alias ci clsלאחר הפקודה הזו, ci יצביע כעת על הפקודה cls.
במעטפות יוניקס ניתן להסיר כינויים על ידי ביצוע הפקודה unalias :unalias copy # Removes the copy alias
בדרך כלל alias מחליף רק את המילה הראשונה בפקודה.
אבל חלק מהמעטפות, כגון ו- , מאפשרות החלפת כמה מילים, מה שלא אפשרי בפונקציות.
התחביר הרגיל על מנת לבצע את זה הוא הגדרת הכינוי הראשון עם תו רווח בסוף.
"Alibi" (בעברית: "אַלִיבִּי") הוא שיר מאת המוזיקאית האיראנית-הולנדית סוודליזה, הזמרת הפורטוגזית פבלו ויטאר והזמרת-יוצרת הצרפתייה איזה.
הוא פורסם ב-28 ביוני 2024 בהוצאת חברת התקליטים טוויסטד אלגנס.
הוא דוגם את השיר "Rosa" של הזמרת הקולומביאנית טוטו לה מומפוסינה.
מבחינה מסחרית, "Alibi" הגיע בשיאו למקום השישה-עשר בבילבורד גלובל 200. מעבר לכך, זכה להצלחה בין-לאומית ודורג בעשיריות הפותחות במצעדים במדינות כדוגמת: ברזיל, יוון, הונגריה, לטביה, ליטא, לוקסמבורג, פולין, רומניה ושווייץ.
בארצות הברית, השיר הופיע לראשונה במקום ה-95 במצעד הבילבורד הוט 100.
ויטאר הפכה לדראג קווין השנייה בהיסטוריית מצעד הבילבורד הוט 100 ששירה דורג בו – הראשונה לכך הייתה רופול.
השיר נכתב על ידי סוודה עלי-זאדה, פבלו ויטאר, איזה אונגנה, איילר מירזזאדה, מתיאס ג'נמאט, נילוסי ניסנקה, ג'אובן לוקאס דה סילבה אראנה, מוקי, רודריגו גורקי, סאמר דיסבריי וגם ויל נוקס והופק על ידי סוודליזה, מתיאס ג'נמאט ומוקי.
לפני יציאתו, השיר הפך לוויראלי ברחבי העולם באמצעות הטיקטוק.
יותר ממיליון סרטונים באפליקציה פורסמו לפני 28 ביוני.
ג'וש שארפ מ-BroadwayWorld ראה בו של האומנות של סוודליזה בתוך , שהוגבר על ידי .
ב-Charts in France נכתב שמדובר ברצועה .
בתוך פחות משלושה שבועות, השיר צבר 35 מיליון השמעות בספוטיפיי.
ב-6 בספטמבר הוציאה סוודליזה את הרמיקס הרשמי של "Alibi" בו השתתפה הזמרת הברזילאית אניטה.
חלקים מתוך הרמיקס פורסמו בטיקטוק בשבועיים שקדמו ליציאתו הרשמית והפכו לוויראליים.
לבסוף, יצא מיני-אלבום רמיקסים שכלל ארבעה רמיקסים בסך הכול; הראשון הוא עם אניטה, השני ארוך יותר, השלישי מהיר והרביעי איטי.
הווידאו קליפ הרשמי של השיר פורסם ב-28 ביוני 2024 בשידור חי.
נכון לאוגוסט 2024 עומד מונה הצפיות של הקליפ על למעלה מ-51 מיליון צפיות.
+ תאריכי יציאות לאור ופורמטים עבור "Alibi"אזורתאריך יציאהפורמט (ים)גרסהחברת תקליטיםמקורכלל העולם28 ביוני 2024סטרימינג • הורדה דיגיטליתמקוריתטוויסטד אלגנס6 בספטמבר 2024רמיקס
Alive, She Cried הוא אלבום ההופעה הרשמי השני של להקת הרוק האמריקאית הדלתות, שיצא לאור באוקטובר 1983 על ידי אלקטרה רקורדס.
זהו אלבום המשך ל-Absolutely Live משנות ה-70, שהופק על ידי פול רוטשילד.
שם האלבום נלקח משורה בשיר "When the Music's Over".
בעקבות התעוררות מחודשת בפופולריות של הלהקה בעקבות הסרט "אפוקליפסה עכשיו" משנת 1979 שכלל את "The End", ויציאת אלבום האוסף הראשון של הדלתות מזה שבע שנים בשנת 1980, Greatest Hits, הדחיפה הייתה לשחרר מוזיקה נוספת של הדלתות.
ההקלטות הן מקונצרטים שונים בין השנים 1968 ל-1970, כולל הופעות בלוס אנג'לס, ניו יורק, דטרויט, בוסטון וקופנהגן.
השירים כוללים את "Gloria", שהיה במקור להיט להקת Them, וגרסה מורחבת לשיר הידוע ביותר של הדלתות, "Light My Fire".
ג'ון סבסטיאן מלהקת Lovin' Spoonful הצטרף ללהקה על הבמה כדי לנגן במפוחית בשיר "Little Red Rooster" של וילי דיקסון.
מהדורות חדשות לאלבום הופסקו לצאת בעקבות יציאת In Concert ב-1991, אלבום כפול שכלל את כל השירים מ-Alive, She Cried ו-Absolutely Live, כמו גם כמה רצועות חיות נוספות.
ריי מנזרק – אורגן, בס קלידים
ג'ון סבסטיאן – מפוחית בשיר "Little Red Rooster"
ביל גזצקי – טכנאי קול
AllMusic (בעבר נקרא All Music Guide או AMG) הוא אתר אינטרנט המתמחה במוזיקה.
האתר מכיל מסד נתונים מקוון של מידע על יוצרים, זמרים, אלבומים, סגנונות מוזיקליים ועוד.
מאגר המידע של AllMusic נוסד ב-1991, שנים לפני ה-World Wide Web, והיה זמין לראשונה בפרוטוקול גופר.
האתר עלה לרשת האינטרנט בשנת 1995.
מידע בסיסי: שמות, ז'אנרים מוזיקליים, יוצרים, זכויות יוצרים, מספר המוצר וכו'
מידע מפורט: סגנון, אווירה וכו'
מידע מקושר: אלבומים וזמרים דומים, השפעות וכו'
מידע עריכתי: ביוגרפיה, סקירה, דירוג וכו'
מאגר המידע של AllMusic נוצר ונערך על ידי צוות עורכים מיומנים בלבד.
רשת העורכים כוללת מעל תשע מאות מבקרי מוזיקה אשר סוקרים אלבומים ושירים, וכותבים ביוגרפיות לזמרים וללהקות.
האתר מעיד על עצמו כי ברשותו מאגר השירים הדיגיטליים הגדול בעולם, הכולל שנים עשר מיליון שירים בקירוב, ובנוסף מאגר עטיפות הדיסקים הגדול בעולם, הכולל מעל לתשע מאות אלף סריקות של עטיפות.
All Media Guide (AMG) הוקמה בשנת 1991 על ידי המייסדים מייקל ארלוויין, ולדימיר בוגדנוב, כריס וודס, ומייקל קאל.
המטרה הראשונית של הפלטפורמה הייתה ליצור מאגרי מידע מקיפים בתחום המוזיקה, הסרטים והמשחקים, כדי לספק למשתמשים מידע אמין ומפורט על תכנים אלו.
במהלך השנים, AMG עברה מספר שינויים בבעלות.
בשנת 2007, נרכשה החברה על ידי Macrovision, חברה שהתמקדה בטכנולוגיות הגנה על זכויות יוצרים וניהול תוכן דיגיטלי.
החברה שיתפה פעולה עם גופים שונים בתעשיית הבידור, כולל ספקי תוכן, מפיצים ופלטפורמות דיגיטליות, כדי להרחיב את היקף המידע והשירותים שהציעה.
AllRovi פעלה כפלטפורמה נפרדת מ-2011 עד 2013. לאחר 2013, האתר לא המשיך כמותג עצמאי, והשירותים שלו התמזגו עם אתרים כמו allmusic.com ו-allmovie.com, שמנוהלים כיום על ידי All Media Network, LLC, שהיא חלק מ-Xperi Inc.
הסיבות לשינוי כללו אסטרטגיה עסקית של Rovi למכור את הגישה לצרכנים ולהתמקד ברישוי תוכן.
All Alone הוא אלבום מאת הזמר האמריקני פרנק סינטרה, זהו אלבום האולפן ה-33 של סינטרה והשישי בחברת ההקלטות רפרייז רקורדס.
במקור תוכנן האלבום להקרא, Come Waltz With Me, אך השם כמו גם שיר הנושא נחתכו והוצאו מהאלבום רגע לפני צאת האלבום.
הרכב האלבום נותר כשהיה, אוסף של שירי ואלס (סוג של ריקוד).
באלבום חזר סינטרה לשתף פעולה עם המארגן/מנצח גורדון ג'נקינס, איתו כבר שיתף פעולה במספר אלבומים, ג'נקינס הידוע בחיבתו למוזיקה קלאסית, ארגן את השירים כך שהתזמורת הובלטה, דבר שהתאים לבלדות הרומנטיות, בעיקר אלה שנכתבו בידי אירווינג ברלין.
ג'נקינס שילב בנגינת התזמורת סגנון נאו-קלאסי, דבר שגרם להעשרת המוזיקה.
בשנת 1999 יצאה גרסת התקליטור של האלבום ואל רשימת השירים המקוריים התווספו גם השירים שהוסרו ממנו ברגע האחרון.
עטיפת האלבום מבוססת על תמונת פורטרט של סינטרה התלויה בביתו שבפלאם ספרינגס.
גורדון ג'ינקינס - מארגן, מנצח
AllJobs (אולג'ובס) הוא אתר גיוס וקריירה, האוסף משרות מרחבי הרשת ומרכז אותן במקום אחד, ונחשב אתר הדרושים הגדול בישראל.
חלקן נאספות מרחבי הרשת וחלקן מתפרסמות באופן ישיר על ידי מעסיקים בתשלום.
האתר נמצא בבעלות קבוצת ידיעות אחרונות (70%) וקבוצת הביטוח הראל (30%).
מייסדיו הם הרצל עוזר, ניב אריאל, גדי שבדרון ורויטל הנדלר, שהייתה המנכ"לית הראשונה של החברה.
האתר מונה כ-100 עובדים ויושב בבנין המשרדים של קניון עיר ימים, שבנתניה.
מנכ"ל AllJobs הוא לירן חן.
האתר שהוקם הציע מודל המבצע איסוף של כל המשרות שמתפרסמות בישראל למקום אחד ומוצע למחפשי העבודה בתשלום חודשי (עבור גישה לכל המשרות שבאתר).
המנכ"לית הראשונה של האתר הייתה הנדלר.
לאחריה מונה אילון גינזבורג שניהל החברה במשך כעשור וב-2021 מונה לתפקיד שי מגל.
ביוני 2024 מונה לתפקיד לירן חן, שקודם לכן כיהן כסמנכ"ל פיתוח עסקי ומנכ"ל חברת ההשמה של AllJobs.
באוגוסט 2006 הוקם האגף העסקי של האתר כדי לאפשר למעסיקים לפרסם מודעות דרושים בחינם ובתשלום.
בשנת 2009 נכנסה קבוצת ידיעות אחרונות כשותפה בחברה.
בשנת 2012 הוקמה שותפות "אולג'ובס גיוס והשמה", המספקת שירותי השמה, מיון מועמדים ושירותי מיקור חוץ לחברות מגייסות.
במהלך 2021 רכשה קבוצת הראל 20% מהחברה והפכה לבעלת מניות לצד ידיעות אחרונות, לפי שווי חברה של 360 מיליון שקל.
ביולי 2021 רכשה 60% מאתר הדרושים לצעירים 'סחבק'.
שלושת המייסדים ימשיכו לנהל את החברה בשנים הקרובות, ויתמקדו באסטרטגיה למתן הצעת ערך כוללת ומלאה לקהלי יעד צעירים.
בפברואר 2022 רכשה את אתר הפרילנסרים XPlace.com.
ביולי 2023 השיקה את אתר הדרושים לתעשיית הייטק - Techit.co.il ואת אתר Jobik.co.il הפונה למגזר החרדי.
באותה שנה השיק גם מוצרי AI בהתבסס על ChatGPT.
בדצמבר 2023 חתמה על הסכמי הפצה ייחודיים המרחיבים את עסקיה בתחום ה-B2B והתחילה להפיץ שני מוצרים - פוליגרף אונליין באמצעות הטלפון הנייד ושירות SaaS המספק מקדמות לעובדים בארגונים בינוניים וגדולים.
שני ההסכמים מרחיבים את פעילותה ומוצריה לקהל העסקי.
מאגר המשרות של AllJobs כולל משרות המפורסמות בתשלום או בחינם על ידי מעסיקים, וכן משרות הנאספות מאלפי מקורות נוספים (אתרים, בלוגים, רשתות חברתיות, עיתונים ומקומונים).
מאגר זה מתעדכן כל הזמן בעזרת מחלקה ייעודית וטכנולוגיה המנפה כפילויות, שיווק רשתי ומודעות ממעסיקים פיקטיביים.
על פי נתוני Similar Web – אולג'ובס הוא האתר הגדול ביותר בתחום בישראל.
הפלטפורמה נגישה לגולשים ממגוון ערוצים ואת תוכני האתר ניתן למצוא גם באפליקציות וברשתות החברתיות.
מעבר למשרות, האתר מציע גם שירותים, כלים ותכנים, כגון כתיבה מקצועית של קורות חיים, הכנה לראיון עבודה, טיפים למציאת עבודה וטבלאות שכר.
בשנת 2013 השיק AllJobs אתר מותאם לטלפון חכם, המאפשר לגולשים לצפות במשרות שעלו לאתר ולשלוח אליהן קורות חיים דרך הנייד.
באותה שנה השיק האתר גם את "האוטו הירוק", כלי המאפשר לגולשים לחפש עבודה לפי מרחק וזמן נסיעה ממקום מגוריהם.
בחודש מרץ 2014 השיק AllJobs אתר חדש המיועד למחפשי עבודה מהמגזר החרדי.
האתר הוקם בשיתוף שדולת הכנסת לשילוב חרדים בשוק העבודה.
בשנת 2015 פיתחה החברה מערכת חינמית לניהול הגיוס "גיוס בקליק" המאפשרת למעסיקים לנהל את הליך הגיוס והמיון ONLINE.
בשנת 2017 השיקה AllJobs את "כמה אתם שווים" – כלי דיגיטלי אשר מטרתו לשקף את נתוני השכר של מעל ל-580 תפקידים.
בשנת 2017 יצאה אולג'ובס עם אפליקציה לניידים מבוססי אנדרואיד ואייפון.
בנוסף, האתר מפעיל מחלקת מחקר שמפיקה נתונים יומיומיים אודות שוק התעסוקה בארץ, ועורכת מחקרים וסקרים רבים בנושאים הנוגעים לחיפוש עבודה, קריירה ותעסוקה ומפרסם מדי שנה את דו"ח מצב שוק התעסוקה בישראל.
All Eyez on Me (הוצא ב-13 בפברואר 1996) הוא אלבום הסטודיו הרביעי של הראפר האמריקאי טופאק שאקור, והוא יצא בחברות התקליטים Death Row Records ו-Interscope Records.
הוא היה האלבום האחרון של שאקור, 7 חודשים לפני שנורה ב-7 בספטמבר 1996. האלבום מוכר כאחד מרגעי השיא של מוזיקת הראפ בשנות התשעים.
יש אומרים שזו בפשטות "ההפקה הטובה ביותר שהייתה לטופאק בהקלטות".
הוא הגיע למעמד פלטינה 5 פעמים כעבור חודשיים בלבד באפריל 1996, ובסופו של דבר אושר על ידי RIAA שהוא במעמד פלטינה תשע פעמים ביוני 1998. באלבום היו שני סינגלים שהגיעו למקום הראשון במצעד ה-Billboard Hot 100 שהם "How Do U Want It" ו- "California Love".
יתרה מזאת, All Eyez on Me היה לאלבום ההיפ הופ הכפול הראשון שהוצא עבור צריכה המונית - במקרה זה הוא הוצע על שני תקליטורים וארבעה תקליטורי ויניל.
מגזין Spin כלל את האלבום במקום ה-246 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.
מגזין הבילבורד דירג את האלבום במקום השישי ברשימת "100 אלבומי הראפ הגדולים בכל הזמנים: רשימת צוות".
All Eyez On Me מכר מעל 14 מיליון עותקים ברחבי העולם.
האלבום יצא לאור לאחר ששוג נייט, מנכ"ל דת' רואו רקורדס, שחרר את שאקור בערבות מהכלא בתמורה לחתימה בחברת בתקליטים והקלטת שלושה אלבומים.
האלבום הכפול שימש כשני אלבומים, ושאקור הגיע לאולפן ההקלטות שעות ספורות לאחר ששוחרר.
בשירי האלבום מסופר גם על חלק מחייו האישיים של טופאק, ועל סגנון החיים "Thug Life" (חיי בריון), וחברי הקבוצה ת'אג לייף מתארחים באלבומו, כמו גם אאוטלוז, סנופ דוג, ג'ורג' קלינטון ועוד.
בשיר "Heartz of Men" יש חלק ממופעי הקומדיה של ריצ'רד פריור "That Nigger's Crazy".
רוב האלבום הופק על ידי ג'וני "J" ודאז דילינגר, בסיוע מד"ר דרה בשירו California Love, שבו הוא שר ביחד עם טופאק עצמו.
יחד עם אלבום הלהיטים הגדולים של טופאק, All Eyez On Me הוא אלבום המכירות המצליח ביותר של שאקור והוא הגיע למעמד פלטינה חמש פעמים חודשיים בלבד לאחר צאתו.
הוא שוחרר מחדש בשנת 2001 כתקליט משופר הכולל את הווידאו קליפ של השיר California Love ושוב בשנת 2005.
All Falls Down הוא שיר של אמן ההיפ הופ האמריקאי, קניה וסט.
השיר יצא לאור בתור הסינגל השלישי מתוך אלבום הבכורה של וסט, The College Dropout.
השיר, שהופק על ידי וסט עצמו, הגיע בשיאו למקום ה-10 במצעד הסינגלים בבריטניה, ולמקום ה-7 בארצות הברית.
הסינגל הועמד לפרס גראמי בקטגוריית "ביצוע הראפ/שירה הטוב ביותר" בטקס פרסי גראמי ה-47. All Falls Down הגיע למעמד זהב בארצות הברית כשמכר למעלה מ-500,000 עותקים.
השיר מכיל אינטרפולציה משירה של לורין היל, "Mystery of Iniquity", שאותו מבצעת הזמרת סלינה ג'ונסון.
וסט ניסה להשיג אישור משפטי על מנת לקבל אישור לסמפל את ההקלטה, אך בשל סיבוכים שונים נדחה.
לאחר מכן קרא וסט לג'ונסון שתשיר ותחדש את החלקים הרלוונטיים מתוך שירה של היל.
לירית, All Falls Down בוחן את המודעות העצמית וחוסר הביטחון בחברה, במיוחד לקהילה השחורה, וכיצד מאפיינים אלה קשורים לחומרנות.
הקליפ לשיר צולם בנמל תעופה בקליפורניה, והוא עוקב אחרי קניה שמלווה את חברתו לשדה התעופה כדי לתפוס את הטיסה שלה.
מקוםתאריםמכירות דנמרק (IFPI Danmark) זהב 45,000 הממלכה המאוחדת (BPI) פלטינה 600,000 ארצות הברית (RIAA) פלטינה ×2 2,000,000
"All Good Things..." הוא פרק כפול – פרקים 25 ו-26 של עונה 7 – המהווים סיום לסדרת המדע הבדיוני "מסע בין כוכבים: הדור הבא".
שני פרקים אלו הם פרקים 177 ו-178 מתוך סך 178 פרקי הסדרה.
שם הפרק נגזר מתוך הביטוי "All good things must come to an end" (בעברית: "לכל דבר [טוב] יש סוף").
הפרק זכה בפרס הוגו לשנת 1995 בגין ההצגה הדרמטית הטובה ביותר.
קפטן ז'אן-לוק פיקארד מוצא את עצמו מועבר בין שלוש תקופות זמן שונות (עבר, הווה, עתיד) הודות לקיו, כאשר עיוות של מרחב-זמן מסתורי, ההולך וגדל בעבר אך קטן יותר בעתיד, מאיים להשמיד את כל המציאות.
קפטן ז'אן-לוק פיקארד, באופן בלתי מוסבר, מוצא את עצמו קופץ בין שלוש תקופות זמן שונות:
ההווה – שנת 2370 – תאריך כוכבים 47988, בו פיקארד לוקח את האנטרפרייז-D אל מערכת הכוכבים "דבורן", שבקצה הגבול בין הפדרציה לבין הרומולאנים, על מנת לחקור אנומליה מרחבית.
העתיד – שנת 2395 – 25 שנים אל העתיד, בו השגריר פיקארד פרש לכרם המשפחתי, בלה-באר, צרפת.
הוא עולה על סיפון ספינת החלל "פסטר", הנמצאת תחת פיקודה של אשתו לשעבר, קפטן בוורלי פיקארד, אותה הוא משכנע לקחת אותו אל "דבורן", על מנת למצוא את האנומליה.
העבר – שנת 2363 – כשבע שנים קודם לכן, זמן קצר לפני משימתה הראשונה של האנטרפרייז-D אל תחנת החלל "פארפוינט".
צי הכוכבים מבטל את משימתה של האנטרפרייז ל"פארפוינט", ושולח אותה לחקור את האנומליה ב"דבורן", אולם פיקארד מתעקש להמשיך ל"פארפוינט" – מאמין כי פגישתו הראשונה עם קיו חשובה יותר.
אולם, כאשר האנטרפרייז מגיעה למקום המפגש, בו פיקארד נתקל לראשונה בקיו, לא רחוק מ"פארפוינט" – הם לא מוצאים שם דבר.
קפיצות אלו בזמן מתרחשות ללא כל אזהרה, וכתוצאה מכך נוצר חוסר-המשכיות בהתנהגותו של פיקארד, אשר לעיתים קרובות נשאר מבולבל, או משאיר את הסובבים אותו מבולבלים.
בסופו של דבר, להפתעתו, פיקארד מוצא את עצמו שוב באולמו של השופט קיו, שמתוודה בפניו כי הוא הגורם לקפיצות בזמן של פיקארד, ומתאגר את פיקארד לפתור את התעלומה של האנומליה המסתורית, שאם לא כן – פיקארד יהיה אחראי על השמדתה של כל האנושות.
כאשר ז'אן-לוק פיקארד מגיע לאנומליה בכל שלוש תקופות הזמן, הוא מגלה שהאנומליה הרבה יותר גדולה בעבר, אבל לא קיימת כלל בעתיד.
בעוד שספינות האנטרפרייז של העבר וההווה סורקות את האנומליה באמצעות קרני טכיון, ספינת ה"פסטר" מותקפת על ידי ספינות קלינגוניות, אולם הצוות ניצל הודות להופעתה ברגע האחרון של האנטרפרייז-D מהעתיד, תחת פיקודו של אדמירל ויליאם רייקר.
הוא יורה אל עבר כמה מספינות המלחמה הקלינגוניות התוקפות, מה שגורם להן לברוח אל האזור הנייטרלי.
כאשר כל הצוות מתאחד מחדש, מתגלה כי וורף ורייקר עדיין מסוכסכים ביניהם, בגין דיאנה טרוי המנוחה, שלשניהם הייתה עימה מערכת יחסים רומנטית רצינית.
קיו שוב מופיע בפני פיקארד, ולוקח אותו מיליארדי שנים אל העבר של כדור הארץ, שבו האנומליה, ההולכת וגדלה ככל שנעים אחורה בזמן, נפרשת על פני כל רביע אלפא, ומונעת את היווצרות החיים לראשונה על כדור הארץ.
כאשר פיקארד חוזר לעתיד, הוא מגלה שהאנומליה הופיעה, לאחר שנוצרה כתוצאה מהוראותיו-שלו, שכן שלושת מטחי הטכיון, משלוש תקופות הזמן השונות, הן שמקיימות אותה.
דאטה וג'ורדי קובעים כי הם יוכלו לעצור את האנומליה אם שלוש ספינות האנטרפרייז יטוסו אל מרכז האנמוליה, וייצרו מעטפות עיוות סטטי מסביבן.
פיקארד מורה על כל שלוש ספינות האנטרפרייז לעשות כן.
כל אחת מן הספינות סובלת מבקע בליבת מנוע העיוות שלה, ולאחר ששתיים מהן מתפוצצות, קיו מופיע על גשר הפיקוד של האנטרפרייז הנותרת, ואומר לפיקארד: "לכל דבר טוב חייב להיות סוף", רגע ממש לפני שגם זו מתפוצצת.
ז'אן-לוק פיקארד מוצא את עצמו מול קיו, כשופט של האנושות באותו בית המשפט כפי שהיה שבע שנים קודם לכן.
קיו מברך את פיקארד על שהיה מסוגל לחשוב בו-זמנית, בצירי זמן שונים, על מנת לפתור את החידה, ובכך הוכיח כי האנושות עדיין יכולה להתפתח, להפתעת רצף הקיו.
קיו מסביר שהאנומליה מעולם לא הייתה קיימת באמת, וכי העבר וההווה שוחזרו.
לאחר מכן, הוא עוזב את אולם בית המשפט, כאשר בדרכו החוצה הוא נפרד לשלום מפיקארד באומרו "נתראה...
שם בחוץ" (משפט המתכתב עם משפטו האחרון של פיקארד בפרק הפיילוט: "בואו נראה מה יש שם בחוץ").
פיקארד חוזר אל האנטרפרייז-D של ההווה, ומפסיק לקפוץ בזמן.
בפעם הראשונה אי פעם, פיקארד מצטרף למשחק הפוקר השבועי של הצוות שלו, ומביע חרטה שלא עשה זאת קודם לכן.
הוא מחלק את הקלפים, ואומר "...
והשמים הם הגבול", מרמז כי מצפות לצוות הרפתקאות נוספות.
הפרק "All Good Things..." שודר במקור כפרק אחד שאורכו שעתיים; בשידורים חוזרים, בדרך כלל, הפרק מוצג בצורה ערוכה, כשני פרקים, באורך של שעה כל אחד.
מור ובראנון בראגה ציפו כי מייקל פילר או ג'רי טיילור יכתבו את פרק סיום הסדרה; כתוצאה מכך, הם כתבו את "All Good Things..." במקביל עם "מסע בין כוכבים: דורות", לעיתים מתבלבלים בין היבטים שונים של השניים.
בערוץ ה-"commentary" של ה-DVD של "מסע בין כוכבים: דורות", הם העירו כי "All Good Things..." היה קל יותר, מאחר שלא היה להם תאריך יעד מסוים ונוקשה, שהיו חייבים לעמוד בו.
במהלך הצילומים של "All Good Things...", צולם גם כן סרט תיעודי רטרוספקטיבי מאחורי הקלעים, הנקרא "Journey's End: The Saga of Star Trek: The Next Generation", בהנחיית ג'ונתן פרייקס.
הפרק דורג במקום החמישי ברשימה של המגזין "אנטרטיינמנט ויקלי" של "עשרת הפרקים הטובים ביותר של מסע בין כוכבים: הדור הבא".
הפרק "All Good Things..." זכה בפרס הוגו לשנת 1995 בגין ההצגה הדרמטית הטובה ביותר.
הפרק היחיד הנוסף של "מסע בין כוכבים: הדור הבא" שזכה בפרס זה הוא "The Inner Light".
All Hope Is Gone הוא אלבום האולפן הרביעי של להקת המטאל סליפנוט.
האלבום יצא ב-20 באוגוסט 2008 על ידי חברת התקליטים Roadrunner Records.
תכנונים לאלבום החלו בשנת 2007, כאשר הוא הוקלט בשנת 2008.
האלבום נמכר בכמעל ל-1,000,000 עותקים בארצות הברית וזכה למעמד אלבום פלטינה.
מבחינה מוזיקלית, באלבום מתרחקת הלהקה מהנו-מטאל האופייני לה, ומתמקדת יותר בהבי מטאל סטנדרטי ובגרוב מטאל.
"All Hope Is Gone" - הסינגל הראשון באלבום.
"Psychosocial" - הסינגל השני באלבום.
"Dead Memories" - הסינגל השלישי באלבום.
"Sulfur" - הסינגל הרביעי באלבום.
"Snuff" - הסינגל החמישי באלבום.
"All About That Bass" הוא סינגל הבכורה של הזמרת האמריקאית מייגן טריינור.
השיר יצא לאור ב-2 ביוני 2014 כסינגל הראשון מהמיני אלבום הראשון של טריינור, Title, באמצעות חברת התקליטים אפיק רקורדס.
השיר הגיע לפסגת מצעד הסינגלים של ארצות הברית, גרמניה, קנדה, בריטניה, ניו זילנד, אוסטרליה, אירלנד, איסלנד, מקסיקו, סקוטלנד, אוסטריה ודנמרק ורוסיה
השיר זכה לשבחים על היותו שיר קליט המדבר על דימויי גוף.
במהלך השיר מעודדת טריינור קבלה עצמית באמצעות ביטויים כגון: "כל אינץ' בך מושלם, מלמטה עד למעלה".
טריינור גם מגנה את הניסיון ליצור מראה אידיאלי ואומרת בשיר: "אני רואה במגזינים את השימוש בפוטושופ / אנחנו יודעים שזה לא אמיתי / צריך לעצור את זה".
טריינור מספרת כי "כתבתי את השיר מכיוון שגם אני נאבקת בתפיסה זו של קבלה עצמית.
השיר נכתב ממקום אמיתי, ולכן אני שמחה שאנשים מצליחים להתחבר אליו".
הקליפ ל-'All About That Bass' בוים על ידי פטימה רובינסון אשר עבדה עם אמנים כמו מייקל ג'קסון, פרינס, ריהאנה ופרגי.
הוא הוקרן לראשונה באתר המוזיקה "Idolator" ופורסם ב-11 ביוני בחשבון ה-VEVO של טריינור.
בריאיון לאתר "קוסמופוליטן" אמרה טריינור: "פטימה (הבמאית) אמרה שהיא רוצה לשלב תלבושות וסטים בצבעי פסטל כי זה הדבר החדש של הקיץ.
היא חשבה שזה יהיה נחמד אם נלבש את התלבושות הצבעוניות בצבעי הפסטל ונראה כמו ילדות תמימות תוך כדי שאנחנו רוקדות ומזיזות את הישבן מצד לצד ואני אמרתי, כן, בואי נעשה את זה.
זה מצחיק, זה יהיה ענק!
זה שיר מאוד כיפי וניסינו להתאים את הקליפ לכל האווירה של השיר, שיהיה כמה שיותר כיפי וצבעוני."
נכון ל-2017 יש לשיר מעל שני מיליארד צפיות ביוטיוב.
"All About That Bass" זכה להצלחה מפתיעה והכניס את טריינור לרשימת הזמרות אשר הצליחו להכניס את סינגל הבכורה שלהן למקום הראשון במצעד הבילבורד הוט 100 האמריקאי.
הרשימה כוללת את בריטני ספירס, קייטי פרי, ליידי גאגא וזמרות נוספות, שהצליחו לפרוץ אל התודעה כבר עם סינגל הבכורה שלהן.
הסינגל יצא לאור ב-2 ביוני לקנייה בארצות הברית ונשלח לתחנות הרדיו ברחבי המדינה.
תוך שבועות ספורים הצליח לכבוש את הפסגה במצעד האייטונס האמריקאי והפך לשיר המושמע ביותר ברדיו.
הסינגל שהה שמונה שבועות רצופים במקום הראשון במצעד הבילבורד הוט 100 ומכר כ-3 מיליון הורדות בארצות הברית נכון לאוקטובר 2014.
באוסטרליה הסינגל הגיע למעמד פלטינה מרובעת (280 אלף הורדות) ושהה במקום הראשון במצעד הסינגלים האוסטרלי ארבעה שבועות, בניו זילנד לפלטינה (15 אלף הורדות) ושהה במקום הראשון שישה שבועות, בקנדה לפלטינה כפולה (160 אלף הורדות) ושהה במקום הראשון ארבעה שבועות.
הסינגל הגיע למקום הראשון גם במצעדים בגרמניה, באוסטריה, באיסלנד, בדנמרק, בסקוטלנד, באירלנד ושווייץ.
בבריטניה "All About That Bass" הפך לסינגל הראשון בתולדות המצעד הבריטי שהצליח להיכנס לטופ 40 על סמך צפיות וניגונים.
כשבוע לאחר מכן יצא לאור הסינגל באופן רשמי בבריטניה והגיע למקום הראשון במצעד הבריטי תוך כדי שהוא מוכר כ-144 אלף הורדות, שבוע הבכורה השני הגדול ביותר של אותה השנה.
הסינגל שהה ארבעה שבועות רצופים במקום הראשון במצעד הבריטי ובכך הפך את טריינור לאמנית עם מספר השבועות הרב ביותר בפסגת המצעד לשנת 2014.
גם בישראל הוא זכה להצלחה כאשר נכנס לפלייליסט של גלגלצ ואף הגיע למקום השלישי במצעד של התחנה, ולמקום השני במצעד השבועי של מדיה פורסט.
לשיר נוצרה פרודיה בסאטירה הישראלית "ארץ נהדרת" לקראת הבחירות שנערכו ב-2015.
הסינגל זכה להצלחה רבה במצעדים ברחבי העולם ונחשב לאחד מהסינגלים המצליחים ביותר של שנת 2014.
All Hell Breaks Loose (מאנגלית: כל הגיהנום משתחרר) הוא האלבום השישי של להקת הת'ראש מטאל הגרמנית דסטרקשן.
האלבום יצא לאור באפריל של שנת 2000. שיר 13 הוא גרסת כיסוי לשיר של להקת ההבי מטאל האמריקאית מטאליקה.
כל השירים נכתבו והולחנו על ידי להקת דסטרקשן, למעט שיר 13.
מרסל שרימר (שמיר) - שירה, גיטרה בס
AllMovie (לשעבר All Movie Guide) הוא אתר אינטרנט המתמחה בסרטי קולנוע.
האתר מכיל מסד נתונים מקוון של מידע אודות סרטי קולנוע, תוכניות טלוויזיה ושחקני קולנוע.
האתר עלה לראשונה לרשת האינטרנט בשנת 1998.
AllMovie נוסד על ידי ארכיונאי התרבות הפופולרית מייקל ארלוויין, שהקים גם את Allmusic ו-AllGame.
במסד נתוני AllMovie עשו שימוש רבבות של מפיצים, קמעונאים ואתרי אינטרנט.
מסד הנתונים הוא מקיף, וכולל מידע בסיסי אודות המוצר, צוות השחקנים, קרדיטים, תקציר העלילה, ביקורות מקצועיות, ביוגרפיות, קישורים רלוונטיים ועוד.
הגישה אל נתוני AllMovie הייתה באמצעות אתר האינטרנט AllMovie.com.
בין הרוכשים - המייסדים המקוריים של SideReel ואיש העסקים מייק אקרל.
משרדי All Media Network ממוקמים בסן פרנסיסקו שבקליפורניה, ובאן ארבור, במישיגן שבארצות הברית.
All About It הוא שיר של הראפר האמריקאי האדי אלן, בהשתתפות הזמר הבריטי אד שירן.
השיר הוקלט עבור אלבום האולפן הראשון של אלן, People Keep Talking.
ב-13 באוקטובר 2014, הוא הפך לזמין בשירותי ההזרמה וההורדה.
השיר נכתב על ידי שני הזמרים, בשיתוף פאריש וורינגטון ואר ג'י פרג'יוסון, ונכנס לעשירייה הפותחת של המצעדים בגרמניה, בלגיה ואוסטריה.
All Bad (בעברית: הכל גרוע) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.
השיר יצא לאור ב-11 בנובמבר 2013, על ידי חברות התקליטים איילנד רקורדס, RBMG וסקולבוי רקורדס, כסינגל השישי מתוך אלבום האוסף.
עם יציאתו נכנס השיר אל המקום ה-50 במצעד הבילבורד הוט 100.
את השיר כתב ביבר עם ריאן טובי ואנדרה האריס והוא הופק על ידי האריס גם כן.
את כל עטיפות הסינגלים שיצאו מן האלבום פרסם ביבר ברשתות החברתיות, ואת העטיפה הזו ספציפית פרסם בעמוד האינסטגרם הרשמי שלו.
ב-PopCrush קיבל השיר ציון של שלושה וחצי כוכבי זהב מתוך חמישה בסך הכל.
מדינהתאריך יציאהפורמטחברת תקליטיםמקורארצות הברית11 בנובמבר 2013הורדה דיגיטליתאיילנד
All Around the World (בעברית: סביב כל העולם) הוא שיר של הזמר הקנדי ג'סטין ביבר, מתוך אלבום האולפן השלישי שלו, Believe.
בשיר משתתף גם הראפר האמריקאי לודאקריס השיר נכתב על ידי ביבר, סר נולן, נסרי ולודאקריס, אשר בעבר שיתפו פעולה בשיר, "Baby".
השיר פורסם ב-4 ביוני 2012, כסיגנל שיווקי מתוך האלבום.
בנוסף, יצא השיר כסינגל החמישי והאחרון ב-26 בפברואר 2013.
התוכן של השיר עוסק בביבר אשר שר את אהבתו בנושא - "סביב כל העולם, אנשים רוצים להיות אהובים".
השיר קיבל בעיקר ביקורות חיוביות ממבקרי המוזיקה, אשר שיבחו אותו על סגנון היורודאנס.
השיר זכה להצלחה בינלאומית בינונית, והגיע לפסגת עשרה מצעדים במספר מדינות בעולם, כגון בלגיה, קנדה ונורווגיה.
ביבר קידם את השיר דרך הופעות חיות, ווידאו קליפ.
מקוםתאריםמכירותקנדה (Music Canada)פלטינה80,000ארצות הברית (RIAA)פלטינה1,000,000סיכוםבכל העולםN/A1,250,000
מדינהתאריך יציאהפורמטחברת תקליטים עולם 4 ביוני 2012 הורדה דיגיטלית - סינגל שיווקיIDJMG ארצות הברית 26 בפברואר 2013רדיו עכשווי בריטניה 1 באפריל 2013ארצות הברית 23 באפריל 2013 רדיו קצבי עכשווי
AEW (בשמו המלא: All Elite Wrestling) הוא ארגון היאבקות מקצועית אמריקאי, שנוסד בשנת 2019. הקמת הארגון הוכרזה על ידי היזמים שאהיד חאן ובנו, טוני, כך ששאהיד משמש כבעלים וכמשקיע הראשי, בעוד שטוני משמש כנשיא וכמנכ"ל החברה.
המתאבקים המקצועיים היאנג באקס (מאט וניק ג'קסון), שיותר מוכרים בשם The Elite, משמשים כאחראים על חתימת החוזים עם הכישרונות בנוסף לתפקידם כמתאבקים מן השורה ולשימושם כסגני הנשיא.
במאי 2017, העיתונאי של Wrestling Observer Newsletter, דייב מלצר, יצא בהצהרה שארגון ההיאבקות האמריקאי Ring of Honor (ROH) אינו יכול למכור 10,000 כרטיסים לאירוע היאבקות משלו.
הצהרה זו הובילה לתגובה מצד קודי רודס והיאנג באקס (מאט וניק ג'קסון), שהיו כוכבים גדולים תחת חוזה ב-ROH וחברים בתוך הזירה ומחוצה לה, כחלק מקבוצת ה-Bullet Club (ולאחר מכן קבוצת The Elite).
הם קידמו וערכו אירוע היאבקות עצמאי בשם "All In", שהתקיים בספטמבר 2018, וכלל מתאבקים מ-ROH ומשלל ארגונים אחרים.
ב-5 בנובמבר 2018, סימנים החלו לצוץ בג'קסונוויל, פלורידה, על הקמת ארגון ההיאבקות All Elite Wrestling.
מספר שמות לאירוע של AEW הוצעו בנוסף ללוגואים.
בדצמבר 2018, קודי, היאנג באקס ומספר מתאבקים נוספים עזבו את הארגון ROH.
ההצהרה הרשמית על היווסדו של ארגון AEW הגיעה ב-1 בינואר 2019 בסדרת הרשת ביוטיוב, בשם Being the Elite, אשר עוקבת אחרי חברי קבוצת The Elite.
בנוסף לכך, האירוע "Double or Nothing" הוכרז כאירוע הראשון של הארגון וכהמשך לאירוע "All In".
ב-2 בינואר 2019, קודי והיאנג באקס חתמו באופן רשמי בארגון כסגני נשיא, בעוד שהיזם, מנהל הכדורגל ומעריץ היאבקות מושבע, טוני חאן הוכרז כנשיא החברה.
חאן ביחד עם אביו, שאהיד חאן, דווחו כאנשים שיממנו את הארגון.
משפחת חאן היא מיליארדרית ובבעלותה נמצאת קבוצת הפוטבול האמריקאית, ג'קסונוויל ג'אגוארס, וקבוצת הכדורגל מהפרמייר ליג, פולהאם.
ברנדי רודס הוכרזה כמנהלת המותג הראשית של הארגון ב-3 בינואר 2019. ב-8 בינואר 2019, החברה ערכה את מסיבת העיתונאים הראשונה שלה במטה הרשמי שלה, שבה הם הודיעו על המתאבקים שחתמו על חוזים בארגון כולל ג'ואי ג'נלה, כריסטופר דניאלס, סקורפיו סקיי, פרנקי קאזריאן, פאק וכריס ג'ריקו.
בנוסף, הם הודיעו על שיתוף הפעולה עם ארגון ההיאבקות הסיני, Oriental Wrestling Entertainment (OWE), שהמייסד שלו הוא המתאבק שימה.
ב-7 בפברואר 2019, החברה ערכה מסיבת עיתונאים נוספת, שבה החלה מכירת הכרטיסים לאירוע Double or Nothing.
כמו כן, היו הכרזות נוספות כמו צירופו של קני אומגה לחברה כסגן הנשיא הרביעי והחתמתם של המתאבקים פנטגון ג'וניור, פיניקס, טרנט בארטה וצ'אק טיילור.
יתרה מזאת, הוכרזה שותפות נוספת עם ארגון ההיאבקות המקסיקני, Lucha Libre AAA Worldwide, שעובד ביחד עם ארגונים נוספים כמו Impact Wrestling, Lucha Underground ו-Major League Wrestling (MLW).
בנוסף, אירועי השלם וצפה AEW יהיו זמינים ב-B/R Live ברחבי ארצות הברית וקנדה וברשת FITE TV באופן בינלאומי.
CBS Sports תיארו את AEW כ"חברה הראשונה עם תמיכה כלכלית גדולה עם יכולת ליצור תחרות נגד ה-WWE ברמה גבוהה לאחר כמעט שני עשורים שלא הייתה תחרות".
ב-25 במאי 2019, AEW הפיקו את אירוע השלם וצפה הראשון שלה, Double or Nothing.
האירוע נערך ב-MGM גרנד גרדן ארנה, וכלל את הופעת הבכורה המפתיעה של ג'ון מוקסלי.
האירוע קיבל ביקורות חיוביות בקרב מבקרים כמו Canoe.com, CBS Sports, ESPN, Pro Wrestling Torch, Pro Wrestling Dot Net ו-WrestleView, כשהשלושה האחרונים הם אלו ששיבחו את האירוע הכי הרבה.